C 283/50
RO
Jurnalul Oficial al Uniunii Europene
11.8.2023
Joi, 16 februarie 2023
6. subliniază că planificarea infrastructurii urbane ar trebui dezvoltată în conformitate cu legislația UE privind siguranța rutieră, inclusiv cu standardele de siguranță pentru deplasarea cu bicicleta; invită Comisia să își accelereze activitatea în ceea ce privește orientările privind cerințele de calitate pentru o infrastructură pentru biciclete de înaltă calitate și sigură, prevăzute în Directiva privind gestionarea siguranței infrastructurii rutiere (5); subliniază că este necesar să se îmbunătățească tehnologiile sistemelor de transport inteligente, astfel încât acestea să recunoască mai ușor bicicliștii pe șosea; 7.
invită Comisia să recunoască industria ciclismului, inclusiv producția de baterii pentru bicicletele electrice și economia circulară, și în special IMM-urile, ca parteneri legitimi în ecosistemul de mobilitate al strategiei industriale a UE, precum și în programele de infrastructură industrială și în schemele de finanțare; invită Comisia și statele membre să încurajeze proiectele privind deplasarea cu bicicleta și sectoarele conexe, cum ar fi mobilitatea, turismul, sănătatea și sportul, printre altele; 8.
invită Comisia și statele membre să sprijine producția de biciclete și componente fabricate în Europa („Made in Europe”), stimulând astfel competitivitatea industriei UE, prin reducerea deficitului de investiții, menținerea unor condiții de concurență echitabile la nivel mondial și stimularea relocalizării și securității lanțului de aprovizionare, precum și prin încurajarea locurilor de muncă de înaltă calitate, crearea de clustere pentru biciclete și îmbunătățirea formării profesionale legate de industrie; 9.
invită Comisia și statele membre să asigure accesibilitatea deplasării cu bicicleta pentru persoanele cu mobilitate redusă, precum și să facă deplasarea cu bicicleta accesibilă ca preț pentru grupurile vulnerabile; ia act de faptul că Fondul european pentru atenuarea impactului social al acțiunilor climatice și fondurile structurale și de investiții pot ajuta persoanele cele mai afectate de „sărăcia în materie de transporturi”, sprijinind achiziționarea de biciclete sau accesul la servicii de partajare a bicicletelor; 10.
invită Comisia, statele membre și autoritățile regionale și locale să desfășoare campanii educaționale și de formare, inclusiv campanii de informare, pentru a crește gradul de conștientizare cu privire la siguranța rutieră, sprijinind utilizarea în condiții de siguranță a bicicletelor și bicicletelor electrice; invită, de asemenea, Comisia să propună orientări privind deplasarea cu bicicleta în condiții de siguranță (căști, restricții de vârstă, transportul copiilor etc.) și solicită să se acorde o atenție deosebită încurajării deplasării cu bicicleta în rândul femeilor și al persoanelor în vârstă, în special prin îmbunătățirea siguranței; 11. constată, în acest context, că aplicarea și monitorizarea corespunzătoare sunt esențiale pentru siguranța și securitatea utilizatorilor și solicită să se pună accentul pe aplicarea normelor existente pentru a asigura coexistența respectuoasă a diferitelor moduri de transport; 12. subliniază potențialul bicicletelor electrice de a spori deplasarea cu bicicleta; ia act de faptul că, pentru a menține introducerea rapidă a bicicletelor electrice și accesul la acestea, atât legislația UE, cât și cea națională trebuie să prevadă o clasificare juridică adecvată pentru bicicletele asistate electric capabile să atingă viteze de până la 25 km/h; 13. subliniază că, în planificarea locuințelor, ar trebui să se acorde atenția cuvenită locurilor de parcare sigure și securizate pentru biciclete și capacității de încărcare a bicicletelor electrice; 14.
încurajează întreprinderile, organizațiile și instituțiile publice să promoveze deplasarea cu bicicleta prin stimulente specifice, inclusiv programe pentru angajați și instalarea unui număr suficient de locuri de parcare pentru biciclete cu încărcătoare pentru biciclete electrice, precum și prin asigurarea unor instalații sanitare adecvate; 15. subliniază că cicloturismul și deplasarea cu bicicleta în zonele rurale trebuie să fie sprijinite prin accelerarea dezvoltării rețelei EuroVelo și a celor 17 rute ale acesteia, în special prin asigurarea unui sprijin mai puternic, precum și prin exploatarea sinergiilor cu rețeaua TEN-T; 16.
încurajează statele membre să reducă cotele de TVA pentru livrarea, închirierea și repararea bicicletelor și a bicicletelor electrice; 17.
invită Comisia să proclame anul 2024 „Anul european al ciclismului”;
18. încredințează Președintei sarcina de a transmite prezenta rezoluție Comisiei, statelor membre și parlamentelor acestora.
(5)
Directiva (UE) 2019/1936 a Parlamentului European și a Consiliului din 23 octombrie 2019 de modificare a Directivei 2008/96/CE privind gestionarea siguranței infrastructurii rutiere (JO L 305, 26.11.2019, p. 1).